
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«27» снежня 2023 г.
	№ 190
	   г. Масква



Аб спыненні разгляду справы аб наяўнасці парушэння 
агульных правіл канкурэнцыі на трансгранічных рынках

Калегія Еўразійскай эканамічнай камісіі ў адпаведнасці з падпунктамі 3 і 4 пункта 10 Пратакола аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года), пунктамі 44 і 45 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99, разгледзела пытанне аб парушэнні агульных правіл канкурэнцыі на трансгранічных рынках па справе аб парушэнні агульных правіл канкурэнцыі на трансгранічных рынках лекавага прэпарату «Гепарын натрыю», які вырабляецца рэспубліканскім унітарным прадпрыемствам «Белмедпрэпараты» (Рэспубліка Беларусь, г. Мінск, вул. Фабрыцыуса, д. 30, РН 100049731, дата рэгістрацыі – 2 ліпеня 2004 г., УНП 100049731) (далей – РУП «Белмедпрэпараты») і пастаўляецца ім суб’ектам гаспадарання (суб’ектам рынку) дзяржаў – членаў Еўразійскага эканамічнага саюза ў рамках першаснай рэалізацыі (першаснага ўводу вытворцам у грамадзянскі абарот) (далей – справа).
Па выніках разгляду матэрыялаў справы, грунтуючыся на палажэннях міжнародных дагавораў і актаў, якія ўваходзяць у права Еўразійскага эканамічнага саюза ў сферы канкурэнцыі, вывучыўшы фактычныя акалічнасці справы і вывады камісіі па разглядзе справы, прадстаўленыя ў апісальнай і матывавальнай частках гэтага Рашэння згодна з дадаткам, кіруючыся Методыкай разліку і парадкам накладання штрафаў за парушэнне агульных правіл канкурэнцыі на трансгранічных рынках, зацверджанымі Рашэннем Савета Еўразійскай эканамічнай камісіі ад 17 снежня 2012 г. № 118 (далей – Методыка разліку і парадак накладання штрафаў), Калегія Камісіі вырашыла:
1. Прызнаць адсутнасць у дзеяннях (бяздзейнасці) таварыства з абмежаванай адказнасцю «Глобал Фарма» (Расійская Федэрацыя, г. Масква, вул. Гарбунова, д. 2, буд. 3, пав. 2, пам./п. II/2ж, АДРН 1117746036870, дата рэгістрацыі – 25 студзеня 2011 г., ІНП 7730637758) (далей – ТАА «Глобал Фарма»), таварыства з абмежаванай адказнасцю «Вага-фарм» (Рэспубліка Арменія, г. Ерэван, вул. Фізкультурнікаў, д. 8, РН 273.110.02790, дата рэгістрацыі – 5 чэрвеня 2000 г., ІНП 01536316) (далей – ТАА «Вага-фарм»), закрытага акцыянернага таварыства «Альфа-Фарм Імпарт» (Рэспубліка Арменія, г. Ерэван, вул. Шыракі, д. 1/68, РН 273.120.79534, дата рэгістрацыі – 21 сакавіка 2012 г., ІНП 02606482) (далей – ЗАТ «Альфа-Фарм Імпарт»), таварыства з абмежаванай адказнасцю «Неман-Фарм» (Кыргызская Рэспубліка, г. Бішкек, вул. Кіеўская, д. 38, РН 16558-3301-ТАА, дата рэгістрацыі – 17 красавіка 2018 г., ІНП 02311200110139) (далей – ТАА «Неман-Фарм»), таварыства з абмежаванай адказнасцю «Медлайф» (Кыргызская Рэспубліка, г. Бішкек, Ленінскі р-н, вул. Баканбаева, д. 7, кв. 4, РН 1851-3301-000, дата рэгістрацыі – 25 ліпеня 1997 г., ІНП 02507199710152) (далей – ТАА «Медлайф»), таварыства з абмежаванай адказнасцю «Кайлас-Тоа» (Кыргызская Рэспубліка, г. Ош, вул. Карасуйская, д. 10, кв. 36, РН 133175-3310-ТАА, дата рэгістрацыі – 16 лістапада 2013 г., ІНП 01611201310040) (далей – ТАА «Кайлас-Тоа»), таварыства з абмежаванай адказнасцю «СТАФАРМ» (Рэспубліка Казахстан, Кастанайская вобл., Кастанайскі р-н, г. Табыл, вул. 40 гадоў Кастрычніка, д. 74, РНП 390800211475, дата рэгістрацыі – 10 снежня 2003 г., БІН 031240000544) (далей – ТАА «СТАФАРМ»), таварыства з абмежаванай адказнасцю «НВА «ЗЕРДЭ» (Рэспубліка Казахстан, г. Шымкент, Абайскі р-н, траса Цемірлан, д. 236, РН 2040-1958-01-ТАА, РНП 582200008195, дата рэгістрацыі – 5 мая 2006 г., БІН 060540010848) (далей – ТАА «НВА «ЗЕРДЭ»), генеральнага дырэктара ТАА «Глобал Фарма» Беленькага-Гардонава М.Н., дырэктара ТАА «Глобал Фарма» Бермана А.А., выканаўчага дырэктара ТАА «Глобал Фарма» Галецкага Я.У., дырэктара ТАА «Вага-Фарм» Грыгарана А., дырэктара ЗАТ «Альфа-Фарм Імпарт» Мацакяна М., службовай асобы, якая раней ажыццяўляла функцыі аднаасобнага выканаўчага органа ЗАТ «Альфа-Фарм Імпарт», Шыладжана С.А., дырэктара ТАА «Неман-Фарм» Сейдаліева А.К., службовай асобы, якая раней ажыццяўляла функцыі аднаасобнага выканаўчага органа ТАА «Неман-Фарм», Артыкбаева Э.А., генеральнага дырэктара ТАА «Медлайф» Качкінбаевай А.Д., дырэктара ТАА «Кайлас-Тоа» Акназарава У.Т., генеральнага дырэктара ТАА «СТАФАРМ» Жуманава Б.Д., генеральнага дырэктара ТАА «НВА «ЗЕРДЭ» Біцямірава М.К. і камерцыйнага дырэктара ТАА «НВА «ЗЕРДЭ» Рыбаковай А.А. парушэння пункта 5 артыкула 76 Дагавора аб Еўразійскім эканамічным саюзе ад 29 мая 2014 года і спыніць у дачыненні да ўказаных асоб разгляд справы.
2. Спыніць разгляд справы ў дачыненні да РУП «Белмедпрэпараты» і яго службовых асоб, указаных у дадатку да гэтага Рашэння, у сувязі з ліквідацыяй прыкмет каардынацыі эканамічнай дзейнасці, якая прывяла да наступстваў, забароненых пунктам 3 артыкула 76 Дагавора аб Еўразійскім эканамічным саюзе ад 29 мая 2014 года.
3. Гэта Рашэнне можа быць абскарджана ва ўстаноўленым парадку ў Суд Еўразійскага эканамічнага саюза.
4. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


	Старшыня Калегіі
Еўразійскай эканамічнай камісіі
	М. Мясніковіч



ДАДАТАК
да Рашэння Калегіі
Еўразійскай эканамічнай камісіі
ад 27 снежня 2023 г. № 190


АПІСАЛЬНАЯ І МАТЫВАВАЛЬНАЯ ЧАСТКІ
Рашэння Калегіі Еўразійскай эканамічнай камісіі 
ад 27 снежня 2023 г. № 190

У Еўразійскую эканамічную камісію (далей – Камісія) пісьмом ад 9 ліпеня 2020 г. № АЦ/57928-ПР/20 (увах. ад 14 ліпеня 2020 г. № 10664) паступілі матэрыялы Федэральнай антыманапольнай службы па заяве Міжнароднай установы аховы здароўя і дадатковай адукацыі «Навукова-даследчы інстытут клінічнай медыцыны» (Расійская Федэрацыя, Іркуцкая вобл., г. Іркуцк, вул. Снежаньскіх Падзей, буд. 123, АДРН 1023801540950, дата рэгістрацыі – 16 красавіка 1997 г., ІНП 3811052051) аб наяўнасці магчымых прыкмет парушэння агульных правіл канкурэнцыі на трансгранічных рынках, у тым ліку антыканкурэнтных пагадненняў, якія парушаюць палажэнні пункта 4 артыкула 76 Дагавора, і неабходнасці яго спынення, па выніках разгляду якіх у адпаведнасці з падпунктам 1 пункта 3 Парадку правядзення расследавання парушэнняў агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 98 (далей – Парадак правядзення расследавання), Пратаколам аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года) (далей адпаведна – Пратакол, Дагавор) і пунктам 1 Рашэння Калегіі Еўразійскай эканамічнай камісіі ад 14 мая 2013 г. № 112 Камісія вынесла вызначэнне аб правядзенні расследавання парушэнняў агульных правіл канкурэнцыі на трансгранічных рынках ад 25 жніўня 2020 г. № 61/вызн (далей – расследаванне) і правяла расследаванне ў дачыненні да наступных асоб (далей – адказчыкі):
Рэспубліканскае ўнітарнае прадпрыемства «Белмедпрэпараты» (Рэспубліка Беларусь, г. Мінск, вул. Фабрыцыуса, д. 30, РН 100049731, дата рэгістрацыі – 2 ліпеня 2004 г., УНП 100049731) (далей – РУП «Белмедпрэпараты»);
таварыства з абмежаванай адказнасцю «Глобал Фарма» (Расійская Федэрацыя, г. Масква, вул. Гарбунова, д. 2, буд. 3, пав. 2, пам./п. II/2ж, АДРН 1117746036870, дата рэгістрацыі – 25 студзеня 2011 г., ІНП 7730637758) (далей – ТАА «Глобал Фарма»);
таварыства з абмежаванай адказнасцю «Вага-фарм» (Рэспубліка Арменія, г. Ерэван, вул. Фізкультурнікаў, д. 8, РН 273.110.02790, дата рэгістрацыі – 5 чэрвеня 2000 г., ІНП 01536316) (далей – ТАА «Вага-фарм»);
закрытае акцыянернае таварыства «Альфа-Фарм Імпарт» (Рэспубліка Арменія, г. Ерэван, вул. Шыракі, д. 1/68, РН 273.120.79534, дата рэгістрацыі – 21 сакавіка 2012 г., ІНП 02606482) (далей – ЗАТ «Альфа-Фарм Імпарт»);
таварыства з абмежаванай адказнасцю «Неман-Фарм» (Кыргызская Рэспубліка, г. Бішкек, вул. Кіеўская, д. 38, РН 16558-3301-ТАА, дата рэгістрацыі – 17 красавіка 2018 г., ІНП 02311200110139) (далей – ТАА «Неман-Фарм»);
таварыства з абмежаванай адказнасцю «Медлайф» (Кыргызская Рэспубліка, г. Бішкек, Ленінскі р-н, вул. Баканбаева, д. 7, кв. 4, РН 1851-3301-000, дата рэгістрацыі – 25 ліпеня 1997 г., ІНП 02507199710152) (далей – ТАА «Медлайф»);
таварыства з абмежаванай адказнасцю «Кайлас-Тоа» (Кыргызская Рэспубліка, г. Ош, вул. Карасуйская, д. 10, кв. 36, РН 133175-3310-ТАА, дата рэгістрацыі – 16 лістапада 2013 г., ІНП 01611201310040) (далей – ТАА «Кайлас-Тоа»);
таварыства з абмежаванай адказнасцю «СТАФАРМ» (Рэспубліка Казахстан, Кастанайская вобл., Кастанайскі р-н, г. Табыл, вул. 40 гадоў Кастрычніка, д. 74, РНП 390800211475, дата рэгістрацыі – 10 снежня 2003 г., БІН 031240000544) (далей – ТАА «СТАФАРМ»);
таварыства з абмежаванай адказнасцю «НВА «ЗЕРДЭ» (Рэспубліка Казахстан, г. Шымкент, Абайскі р-н, траса Цемірлан, д. 236, РН 2040-1958-01-ТАА, РНП 582200008195, дата рэгістрацыі – 5 мая 2006 г., БІН 060540010848) (далей – ТАА «НВА «ЗЕРДЭ»);
генеральны дырэктар РУП «Белмедпрэпараты» Бяляеў С.А.;
службовыя асобы РУП «Белмедпрэпараты» Шараеў М.М., Маркевіч С.А., Кахавец П.І., Белы К.І., Кардымонаў М.М. і Якубіцкая В.А.;
генеральны дырэктар ТАА «Глобал Фарма» Беленькі-Гардонаў Н.М.;
дырэктар ТАА «Глобал Фарма» Берман А.А.;
выканаўчы дырэктар ТАА «Глобал Фарма» Галецкі Я.У.;
дырэктар ТАА «Вага-Фарм» Грыгаран А.;
дырэктар ЗАТ «Альфа-Фарм Імпарт» Мацакян М.;
службовая асоба ЗАТ «Альфа-Фарм Імпарт» Шыладжан С.А.;
дырэктар ТАА «Неман-Фарм» Сейдаліеў А.К.;
службовая асоба ТАА «Неман-Фарм» Артыкбаеў Э.А.;
генеральны дырэктар ТАА «Медлайф» Качкінбаева А.Д.;
дырэктар ТАА «Кайлас-Тоа» Акназараў У.Т.;
генеральны дырэктар ТАА «СТАФАРМ» Жуманаў Б.Д.;
генеральны дырэктар ТАА «НВА «ЗЕРДЭ» Біцяміраў М.К.;
камерцыйны дырэктар ТАА «НВА «ЗЕРДЭ» Рыбакова А.А.
У сувязі з недастатковасцю звестак, якія дазваляюць зрабіць вывад аб наяўнасці або адсутнасці прыкмет парушэння агульных правіл канкурэнцыі на трансгранічных рынках, Камісія ў адпаведнасці з пунктам 6 Парадку правядзення расследавання вызначэннем аб прадаўжэнні тэрміну правядзення расследавання ад 17 снежня 2020 г. № 96/вызн прадоўжыла тэрмін правядзення расследавання на 60 працоўных дзён.
У адпаведнасці з падпунктамі 2 і 3 пункта 10 Пратакола, падпунктам 1 пункта 11, пунктамі 13 і 16 Парадку правядзення расследавання, пунктам 2 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99 (далей – Парадак разгляду спраў), у сувязі з выяўленнем у ходзе расследавання прыкмет парушэння агульных правіл канкурэнцыі на трансгранічных рынках узбуджана справа аб парушэнні агульных правіл канкурэнцыі на трансгранічных рынках і створана камісія па яе разглядзе, аб чым вынесена вызначэнне ад 24 сакавіка 2021 г. № 21/вызн.
У сувязі з неабходнасцю атрымання дадатковай інфармацыі для прыняцця рашэння тэрмін разгляду справы прадоўжаны на 60 працоўных дзён, аб чым вынесена вызначэнне ад 15 чэрвеня 2021 г. № 35/вызн.
У адпаведнасці з пунктам 23 Парадку разгляду спраў 9 верасня 2021 г. старшынёй камісіі па разглядзе справы, дырэктарам Дэпартамента антыманапольнага рэгулявання Камісіі (далей – Дэпартамент) Сушкевічам А.Г. аб’яўлена аб заканчэнні разгляду справы ў прысутнасці:
намесніка старшыні камісіі па разглядзе справы, намесніка дырэктара Дэпартамента Каліева А.А.;
Бегіджанава К.Р., намесніка дырэктара Дэпартамента;
Крыўцуна Я.П., саветніка аддзела разгляду заяў (матэрыялаў) і спраў аб парушэнні агульных правіл канкурэнцыі Дэпартамента;
Малясавай Ю.С., саветніка аддзела разгляду заяў (матэрыялаў) і спраў аб парушэнні агульных правіл канкурэнцыі Дэпартамента;
Барынава В.В., саветніка аддзела расследаванняў антыканкурэнтных пагадненняў і метадалогіі Дэпартамента;
прадстаўнікоў упаўнаважаных органаў дзяржаў – членаў Еўразійскага эканамічнага саюза (далей адпаведна – дзяржавы-члены, Саюз), у кампетэнцыю якіх уваходзяць рэалізацыя і (або) правядзенне канкурэнтнай (антыманапольнай) палітыкі (пры дапамозе відэа-канферэнц-сувязі):
Антаняна Р.А., эксперта аддзела па кантролі за антыканкурэнтнымі пагадненнямі і дамінуючым станам Упраўлення па ацэнцы канкурэнцыі і кантролю Камісіі па абароне канкурэнцыі Рэспублікі Арменія;
Хачатрана М.А., старшага юрыста аддзела прававога забеспячэння Юрыдычнага ўпраўлення Камісіі па абароне канкурэнцыі Рэспублікі Арменія;
Абраменка А.М., начальніка Упраўлення сацыяльнай сферы і паслуг Міністэрства антыманапольнага рэгулявання і гандлю Рэспублікі Беларусь;
Васіленкі А.А., намесніка начальніка Упраўлення сацыяльнай сферы і паслуг Міністэрства антыманапольнага рэгулявання і гандлю Рэспублікі Беларусь;
Іванцей І.А., начальніка аддзела метадалогіі антыманапольнага рэгулявання і канкурэнцыі Міністэрства антыманапольнага рэгулявання і гандлю Рэспублікі Беларусь;
Новіка А.В., кансультанта Упраўлення сацыяльнай сферы і паслуг Міністэрства антыманапольнага рэгулявання і гандлю Рэспублікі Беларусь;
Мукаевай Д.Б., кіраўніка ўпраўлення па барацьбе з картэлямі Дэпартамента расследаванняў Агенцтва па абароне і развіцці канкурэнцыі Рэспублікі Казахстан;
Карпавай С.В., галоўнага кансультанта Дэпартамента фінансавых рынкаў і іншых галін Агенцтва па абароне і развіцці канкурэнцыі Рэспублікі Казахстан;
Смятаніна Д.А., намесніка начальніка аддзела расследаванняў на таварных рынках Кіравання па барацьбе з картэлямі Федэральнай антыманапольнай службы;
Лазаравай В.У., галоўнага спецыяліста-эксперта аддзела эканамічнай інтэграцыі з краінамі СНД Упраўлення міжнароднага эканамічнага супрацоўніцтва Федэральнай антыманапольнай службы;
асоб, якія маюць звесткі аб акалічнасцях справы (пры дапамозе відэа-канферэнц-сувязі):
Жунусава Р.С., намесніка дырэктара дэпартамента эканамічнай інтэграцыі Нацыянальнай палаты прадпрымальнікаў Рэспублікі Казахстан «Атамекен»;
Хасенавай Б.К., галоўнага эксперта Дэпартамента эканамічнай інтэграцыі Міністэрства гандлю і інтэграцыі Рэспублікі Казахстан;
прадстаўнікоў адказчыкаў:
Некраша У.А., начальніка ўпраўлення прававой работы РУП «Белмедпрэпараты», прадстаўніка РУП «Белмедпрэпараты» па даверанасці ад 23 красавіка 2021 г. № 143 (пры дапамозе відэа-канферэнц-сувязі);
Біцямірава М.К., генеральнага дырэктара ТАА «НВА «ЗЕРДЭ» (пры дапамозе відэа-канферэнц-сувязі);
Рыбаковай А.А., камерцыйнага дырэктара ТАА «НВА «ЗЕРДЭ» (пры дапамозе відэа-канферэнц-сувязі);
Карпенкі С.У., намесніка генеральнага дырэктара ТАА «НВА «ЗЕРДЭ» (пры дапамозе відэа-канферэнц-сувязі);
Бяловай В.В., прадстаўніка ТАА «Глобал Фарма» па даверанасці ад 26 красавіка 2021 г. № 57;
Шавякова М.Б., прадстаўніка ТАА «Глобал Фарма» па даверанасці ад 22 красавіка 2021 г. б/н;
Бутман Я.М., прадстаўніка ТАА «СТАФАРМ» па даверанасці ад 26 красавіка 2021 г. № 43;
Волкавай А.Л., прадстаўніка ТАА «СТАФАРМ» па даверанасці ад 26 красавіка 2021 г. № 40 (пры дапамозе відэа-канферэнц-сувязі);
Салпагарава І.А., прадстаўніка ТАА «СТАФАРМ» па даверанасці ад 26 красавіка 2021 г. № 41.
Па выніках разгляду матэрыялаў справы ўстаноўлена наступнае.
У адпаведнасці з Пратаколам, Парадкам правядзення расследавання і Методыкай ацэнкі стану канкурэнцыі, зацверджанай Рашэннем Савета Еўразійскай эканамічнай камісіі ад 30 студзеня 2013 г. № 7 (далей – Методыка), Камісіяй праведзена ацэнка стану канкурэнцыі на трансгранічных рынках першаснай рэалізацыі лекавага прэпарату з міжнародным непатэнтаваным найменнем «Гепарын натрыю» (далей – лекавы прэпарат «Гепарын натрыю») у выглядзе раствору для ін’екцый, які выкарыстоўваецца з мэтай правядзення працэдуры гемадыялізу.
У адпаведнасці з пунктам 11 Пратакола і пунктамі 61–63 Методыкі асноўныя вывады, зробленыя на кожным этапе ацэнкі стану канкурэнцыі, выкладзены ў частцы, у якой не парушаюцца патрабаванні, што прад’яўляюцца да аховы канфідэнцыяльнай інфармацыі.
У адпаведнасці з палажэннямі раздзела II Методыкі часавы інтэрвал даследавання рынку вызначаны з 1 студзеня 2018 г. па снежань 2020 г. Так, РУП «Белмедпрэпараты» заключаны наступныя кантракты (дагаворы, пагадненні): ад 11 студзеня 2018 г. № 643/17697/001/18-1 з ТАА «Глобал Фарма», ад 1 лістапада 2016 г. № 51/17196/001/16-1 з ТАА «Вага-фарм», ад 18 красавіка 2019 г. № 51/18602/001/19-1 з ЗАТ «Альфа-Фарм Імпарт», ад 26 студзеня 2017 г. № 417/0011407/001/17-1 з ТАА «Неман-Фарм», ад 3 верасня 2018 г. № 417/18285/001/18-1 з ТАА «Медлайф», ад 11 снежня 2018 г. № 417/18440/001/18-1 з ТАА «Кайлас-Тоа», ад 22 кастрычніка 2019 г. № 398/12508/001/19-1 з ТАА «СТАФАРМ», ад 8 лютага 2017 г. № 398/17357/001/17-1 з ТАА «НВА «ЗЕРДЭ».
Са зместу ўказаных кантрактаў (дагавораў, пагадненняў) вынікае, што іх прадметам з’яўляецца ў тым ліку рэалізацыя лекавага прэпарату «Гепарын натрыю».
Дзейнасць па рэалізацыі лекавых сродкаў і прэпаратаў у дзяржавах-членах класіфікуецца наступным чынам:
у Рэспубліцы Беларусь згодна з Агульнадзяржаўным класіфікатарам Рэспублікі Беларусь АКРБ 005-2011 «Віды эканамічнай дзейнасці» – кодам 4646 (аптовы гандаль фармацэўтычнымі, ветэрынарнымі, медыцынскімі і артапедычнымі таварамі);
у Рэспубліцы Казахстан згодна з Агульным класіфікатарам відаў эканамічнай дзейнасці Рэспублікі Казахстан НК РК 03-2019 – кодам 46.46.1 (аптовы гандаль фармацэўтычнымі таварамі, акрамя гандлю медыцынскай тэхнікай і артапедычнымі вырабамі);
у Кыргызскай Рэспубліцы згодна з Дзяржаўным класіфікатарам відаў эканамічнай дзейнасці Кыргызскай Рэспублікі ДК 014-2011 – кодам 46.46 (аптовы гандаль фармацэўтычнымі таварамі);
у Расійскай Федэрацыі згодна з Агульнарасійскім класіфікатарам відаў эканамічнай дзейнасці АК 029-2014 – кодам 46.46 (гандаль аптовая фармацэўтычнай прадукцыяй).
Згодна са звесткамі, прадстаўленымі органамі дзяржаўнай улады дзяржаў-членаў, упаўнаважанымі ў сферы аховы здароўя, і нацыянальнымі медыцынскімі навукова-даследчымі інстытутамі і цэнтрамі, гепарын уяўляе сабой антыкаагулянт прамога дзеяння, сульфатаваны мукаполіцукрыд, які складаецца з рэшткаў глюказамін-N-сернай кіслаты і сульфатаваных астаткаў глюкуронавай кіслаты, звязаных адно з адным гліказіднай сувяззю.
Малекула гепарыну мае выражаны адмоўны зарад і ўтварае комплексы з пэўнымі бялкамі, змяняючы іх біялагічную актыўнасць.
Шляхам утварэння комплексу з гепарынам актыўнасць антытрамбіну III (АТ III) павышаецца прыкладна ў 700 разоў. Актываваны антытрамбін інгібіруе розныя пратэазы, якія дзейнічаюць на серын, уключаючы фактары згусання XIIа, XIа, Ха, VIIа і IIа. Фактар VIIа мае ўмераную адчувальнасць, а фактар IIа (трамбін), наадварот, характарызуецца высокай адчувальнасцю да дзеяння комплексу АТ ІІІ-гепарын.
Нізкія дозы гепарыну паскараюць інактывацыю фактараў IIа (трамбін) і Ха, што тлумачыць эфектыўнасць нізкіх доз гепарыну пры прафілактыцы трамбозаў.
Антыкаагулянтнае дзеянне гепарыну залежыць ад канцэнтрацыі антытрамбіну і фібрынагену.
Гепарын у высокіх дозах інактывуе празмернае ўтварэнне трамбіну і такім чынам прадухіляе ўтварэнне фібрыну з фібрынагену. Акрамя таго, гепарын таксама аказвае ўплыў на функцыю трамбацытаў.
Для медыцынскіх мэт гепарын выдзяляюць са слізістай абалонкі кішэчніка свінні і з лёгкіх буйной рагатай жывёлы.
У працэсе выдзялення атрымліваюць сумесь фракцый з рознай даўжынёй поліцукрыднага ланцуга і малекулярнай масай (ад 5 000 да 30 000 Да). Фракцыі з рознай малекулярнай масай крыху адрозніваюцца па біялагічнай актыўнасці і фармакакінетычных уласцівасцях.
Згодна з клінічнымі рэкамендацыямі «Хранічная хвароба нырак (ХХН)», зацверджанымі Міністэрствам аховы здароўя Расійскай Федэрацыі і размешчанымі на яго сайце ў інфармацыйна-тэлекамунікацыйнай сетцы «Інтэрнэт», прадугледжваецца пэўная схема дазіравання гепарыну натрыю ў ходзе працэдуры гемадыялізу. Лекавы прэпарат «Гепарын натрыю» выкарыстоўваюць у дазіроўцы 25 000 АД (для аб’ёму 5 мл) або 50 000 АД (для аб’ёму 10 мл).
Указанымі клінічнымі рэкамендацыямі гемадыяліз вызначаецца як метад, заснаваны на прынцыпе дыфузійнага і фільтрацыйнага пераносу праз напаўпранікальную мембрану нізкамалекулярных субстанцый і вадкасці паміж кроўю, якая цыркулюе экстракарпаральна, і дыялізавальным растворам.
Актыўнасць прэпаратаў гепарыну вызначаецца па іх здольнасці падаўжаць час згусання крыві і выражаецца ў адзінках дзеяння.
Паказаннямі да прымянення лекавага прэпарату «Гепарын натрыю» (у форме раствору для ўнутрывеннага і падскурнага ўвядзення) з’яўляюцца прафілактыка і лячэнне трамбозу глыбокіх вен і тромбаэмбаліі лёгачных артэрый, вострага каранарнага сіндрому, інфаркту міякарда, вострай аклюзіі перыферычных сасудаў, а таксама прафілактыка згусання крыві пры экстракарпаральным кровазвароце і гемадыялізе.
Выкладзенае дазваляе зрабіць вывад, што лекавы прэпарат «Гепарын натрыю» з’яўляецца лекавым прэпаратам з унікальнай хімічнай формулай, прымяняецца пры правядзенні спектра спецыяльных лячэбных і лячэбна-прафілактычных мерапрыемстваў, у тым ліку працэдуры правядзення гемадыялізу крыві, што мяркуе практычна адсутнасць яго ўзаемазамяняльнасці.
РУП «Белмедпрэпараты» з’яўляецца вытворцам лекавага прэпарату «Гепарын натрыю», які пастаўляецца (рэалізуецца) суб’ектам гаспадарання (суб’ектам рынку) дзяржаў-членаў з мэтай наступнага перапродажу.
Канчатковымі спажыўцамі ўказанага лекавага прэпарату, як правіла, з’яўляюцца пацыенты медыцынскіх арганізацый і ўстаноў, якім у адпаведнасці з медыцынскім заключэннем (рэкамендацыямі) прадпісваецца адпаведная медыцынская працэдура, з меркаваным яго прымяненнем.
Лекавы прэпарат «Гепарын натрыю» ў Рэспубліцы Беларусь, Рэспубліцы Казахстан, Кыргызскай Рэспубліцы і Расійскай Федэрацыі рэалізуецца арганізацыям у сферы аховы здароўя як па дзяржаўных кантрактах у адпаведнасці з заканадаўствам дзяржаў-членаў у сферы дзяржаўных закупак, так і не па дзяржаўных кантрактах на падставе дагавораў пастаўкі (куплі-продажу).
У Рэспубліцы Беларусь, Рэспубліцы Казахстан і Расійскай Федэрацыі ў перыяд даследавання таварнага рынку дзяржаўнае рэгуляванне цэн на лекавыя сродкі ажыццяўлялася пры дапамозе ўстанаўлення гранічных адпускных цэн (на падставе пастановы Міністэрства антыманапольнага рэгулявання і гандлю Рэспублікі Беларусь ад 19 лістапада 2018 г. № 83 «Аб зацвярджэнні Інструкцыі аб методыцы разліку гранічных адпускных цэн вытворцаў на лекавыя сродкі», загада Міністра аховы здароўя Рэспублікі Казахстан ад 19 красавіка 2019 г. № КР ДСМ-42 «Аб зацвярджэнні Правіл рэгулявання цэн на лекавыя сродкі» і пастановы Урада Расійскай Федэрацыі ад 15 верасня 2015 г. № 979 «Аб унясенні змяненняў у пастанову Урада РФ ад 29 кастрычніка 2010 г. № 865 і аб зацвярджэнні методыкі разліку гранічных адпускных цэн вытворцаў на лекавыя прэпараты, уключаныя ў пералік жыццёва неабходных і найважнейшых лекавых прэпаратаў» адпаведна).
Устанаўленне гранічных адпускных цэн ажыццяўляецца ў тым ліку на аснове механізма рэферэнтнага цэнаўтварэння згодна з данымі аб дзеючых цэнах у рэферэнтных краінах.
У Расійскай Федэрацыі цэны на лекавыя прэпараты рэгулююцца ў выпадку, калі лекавы прэпарат уключаны ў пералік жыццёва неабходных і найважнейшых лекавых прэпаратаў і такое рэгуляванне ажыццяўляецца ў дачыненні да адпускных цэн вытворцаў лекавых прэпаратаў.
У адпаведнасці з распараджэннем Урада Расійскай Федэрацыі ад 12 кастрычніка 2019 г. № 2406-р лекавы прэпарат «Гепарын натрыю» з’яўляецца жыццёва неабходным і найважнейшым лекавым прэпаратам і ўключаны ў адпаведны пералік.
У той жа час заканадаўствам Рэспублікі Арменія і Кыргызскай Рэспублікі механізм рэгулявання цэн на лекавыя прэпараты не прадугледжаны.
Падаецца важным адзначыць складанасць працэсу вытворчасці лекавага прэпарату «Гепарын натрыю», а таксама наяўнасць заканадаўчых патрабаванняў да яго вытворчасці, захоўвання, транспарціроўкі, упакоўкі і інш., што ў сукупнасці мяркуе наяўнасць асобнага рынку гэтага прэпарату, які вырабляецца РУП «Белмедпрэпараты». Акрамя таго, пісьмом ад 7 жніўня 2020 г. № 30-36/286 РУП «Белмедпрэпараты» тлумачыць, што лекавы прэпарат «Гепарын натрыю» не ўваходзіць у пералік узаемазамяняльных лекавых прэпаратаў для медыцынскага прымянення, размешчаны на афіцыйным сайце Міністэрства аховы здароўя Расійскай Федэрацыі ў інфармацыйна-тэлекамунікацыйнай сетцы «Інтэрнэт», і ў дзяржаўным рэестры лекавых сродкаў, размешчаным на ўказаным сайце, не адзначаны ў якасці ўзаемазамяняльнага.
У матэрыялах справы прадстаўлены ў тым ліку пазіцыі органаў дзяржаўнай улады дзяржаў-членаў, упаўнаважаных у сферы аховы здароўя, арганізацый, якія рэалізуюць прафесійную дзейнасць у сферы аховы здароўя і (або) з’яўляюцца прафесійнымі аб’яднаннямі (таварыствамі) у сферы аховы здароўя, а таксама пазіцыі спецыялістаў у сферы правядзення гемадыялізу.
Так, Асацыяцыя медыцынскіх арганізацый па нефралогіі і дыялізе паведамляе (пісьмо ад 13 студзеня 2021 г. № 02/01), што пры правядзенні працэдуры гемадыялізу прымяняецца толькі раствор гепарыну натрыю і, як правіла, унутрывенна. Іншыя лекавыя формы прэпарату не прымяняюцца. У рэдкіх выпадках у якасці альтэрнатывы (у асноўным пры непераноснасці гепарыну) выкарыстоўваюцца цытрат натрыю і ў асаблівых выпадках – прамыя інгібітары трамбіну, такія як аргатрабан, гепарыноіды (данапароід, фондапарынукс), прастаноіды і нафамастату малеат (сінтэтычны інгібітар пратэалітычных ферментаў).
Аб частковай узаемазамяняльнасці гепарыну натрыю можна казаць толькі ў дачыненні да нізкамалекулярных гепарынаў, але з агаворкай у дачыненні да асобных выпадкаў непераноснасці гепарыну натрыю або іншых медыцынскіх паказанняў.
Міністэрства аховы здароўя Рэспублікі Беларусь інфармуе (пісьмо ад 21 жніўня 2020 г. № 5-2-5/13654), што ў выпадку павышэння цаны на лекавы прэпарат «Гепарын натрыю» на 5–10 працэнтаў аб’ёмы закупкі зніжаны не будуць. Пры гэтым у выпадку калі ўказаны прэпарат канкрэтнага вытворцы знікне з рынку, Міністэрства аховы здароўя Рэспублікі Беларусь разгледзіць магчымасць яго закупкі ў іншых вытворцаў, у тым ліку ў краінах, якія не ўваходзяць у Саюз.
Міжнародная ўстанова аховы здароўя і дадатковай адукацыі навукова-даследчы «Інстытут клінічнай медыцыны» ўказвае (пісьмо ад 24 снежня 2020 г. № 501-03-05-01), што лекавы прэпарат «Гепарын натрыю» не можа быць заменены пры правядзенні працэдуры гемадыялізу.
Указанае вышэй пацвярджае наяўнасць асобнага таварнага рынку лекавага прэпарату «Гепарын натрыю», які вырабляецца РУП «Белмедпрэпараты» і пастаўляецца ім суб’ектам гаспадарання (суб’ектам рынку) дзяржаў-членаў у рамках першаснай рэалізацыі (першаснага ўводу вытворцам у грамадзянскі абарот) (далей – таварны рынак).
З палажэнняў пунктаў 1 і 2 артыкула 74, пункта 7 артыкула 76 Дагавора, падпункта 19 пункта 2, пунктаў 7 і 8 Пратакола, пункта 2 Крытэрыяў аднясення рынку да трансгранічнага, зацверджаных Рашэннем Вышэйшага Еўразійскага эканамічнага савета ад 19 снежня 2012 г. № 29 (далей – Крытэрыі), і пунктаў 23 і 26 Методыкі (у іх сістэмнай узаемасувязі) вынікае, што рынак адносіцца да трансгранічнага, калі геаграфічныя межы таварнага рынку ахопліваюць тэрыторыі 2 і больш дзяржаў-членаў, г.зн. у межах 2 і больш дзяржаў-членаў пакупнік набывае тавар або мае эканамічную, тэхнічную або іншую магчымасць набыцця тавару, ці лічыць мэтазгодным набыць тавар, але пры гэтым не мае такой магчымасці, ці лічыць немэтазгодным набыць яго па-за геаграфічнымі межамі таварнага рынку.
У адпаведнасці з заключанымі кантрактамі (дагаворамі, пагадненнямі) і данымі аб узаемным і знешнім гандлі дзейнасць па рэалізацыі тавару на таварным рынку на тэрыторыях дзяржаў-членаў РУП «Белмедпрэпараты» ажыццяўляе:
у Рэспубліцы Арменія – на адрас спажыўцоў, суб’ектаў гаспадарання (суб’ектаў рынку) Рэспублікі Арменія (ТАА «Вага-фарм» і ЗАТ «Альфа-Фарм Імпарт»);
у Рэспубліцы Беларусь – на адрас суб’ектаў гаспадарання (суб’ектаў рынку) Рэспублікі Беларусь;
у Рэспубліцы Казахстан – на адрас спажыўцоў, суб’ектаў гаспадарання (суб’ектаў рынку) Рэспублікі Казахстан (ТАА «СТАФАРМ» і ТАА «НВА «ЗЕРДЭ»);
у Кыргызскай Рэспубліцы – на адрас спажыўцоў, суб’ектаў гаспадарання (суб’ектаў рынку) Кыргызскай Рэспублікі (ТАА «Неман-Фарм», ТАА «Медлайф» і ТАА «Кайлас-Тоа»);
у Расійскай Федэрацыі – на адрас спажыўцоў, суб’ектаў гаспадарання (суб’ектаў рынку) Расійскай Федэрацыі, у тым ліку ТАА «Глобал Фарма».
Такім чынам, геаграфічная структура паставак лекавага прэпарату «Гепарын натрыю» ахоплівае тэрыторыі ўсіх дзяржаў-членаў.
Згодна з пунктам 26 Методыкі пры вызначэнні геаграфічных меж таварнага рынку з мэтай устанаўлення яго адпаведнасці Крытэрыям выяўляюцца наступныя прыкметы трансгранічнасці таварнага рынку: пастаўка тавару з тэрыторыі адной дзяржавы-члена на тэрыторыю іншай дзяржавы-члена і (або) пастаўка тавару з тэрыторый трэціх краін на тэрыторыі 2 або больш дзяржаў-членаў.
У адпаведнасці з палажэннямі раздзела IV Методыкі і з улікам таго, што лекавы прэпарат «Гепарын натрыю», які вырабляецца РУП «Белмедпрэпараты», абарачаецца на тэрыторыях усіх дзяржаў-членаў, устаноўлена, што геаграфічныя межы трансгранічнага таварнага рынку ахопліваюць тэрыторыі ўсіх дзяржаў-членаў (г. зн. тэрыторыі больш чым 2 дзяржаў-членаў).
У адпаведнасці з пунктам 26 Методыкі і на падставе пункта 2 артыкула 74, пункта 7 артыкула 76 Дагавора, пункта 9 Пратакола і пунктаў 1 і 2 Крытэрыяў, а таксама з прычыны наяўнасці паставак указанай прадукцыі з тэрыторыі адной дзяржавы-члена на тэрыторыі 2 або больш дзяржаў-членаў устаноўлена, што геаграфічныя межы таварнага рынку адпавядаюць Крытэрыям у частцы прызнання такога рынку трансгранічным.
З улікам патрабаванняў раздзелаў V і VI Методыкі ўстаноўлены суб’екты гаспадарання (суб’екты рынку), якія дзейнічаюць на таварным рынку, і праведзены разлік аб’ёму таварнага рынку і долей суб’ектаў гаспадарання (суб’ектаў рынку), якія дзейнічаюць на таварным рынку. Гэта інфармацыя ў гэтым Рашэнні не прыводзіцца ў сувязі з тым, што яна з’яўляецца канфідэнцыяльнай.
Аналіз палажэнняў кантрактаў (дагавораў, пагадненняў) паказаў, што пры першаснай рэалізацыі лекавага прэпарату «Гепарын натрыю» на суб’ектаў гаспадарання (суб’ектаў рынку), што зарэгістраваны на тэрыторыях дзяржаў-членаў, ускладаецца абавязак не ажыццяўляць наступную рэалізацыю ўказанага тавару за межамі тэрыторыі дзяржавы-члена, у якой зарэгістраваны адпаведны суб’ект гаспадарання (суб’ект рынку), у прыватнасці, контрагент павінен устрымацца ад дзеянняў па прасоўванні тавару за межамі ўказанай тэрыторыі.
У адпаведнасці з падпунктам 15 пункта 2 Пратакола да прыкмет абмежавання канкурэнцыі адносяцца ў тым ліку адмова суб’ектаў гаспадарання (суб’ектаў рынку), якія не ўваходзяць у адну групу асоб, ад самастойных дзеянняў на таварным рынку, вызначэнне агульных умоў абарачэння тавару на таварным рынку ў рамках пагаднення паміж суб’ектамі гаспадарання (суб’ектамі рынку) або ў адпаведнасці з абавязковымі для выканання імі ўказаннямі іншай асобы ці ў выніку ўзгаднення суб’ектамі гаспадарання (суб’ектамі рынку), якія не ўваходзяць у адну групу асоб, сваіх дзеянняў на таварным рынку, а таксама іншыя акалічнасці, што ствараюць магчымасць для суб’екта гаспадарання (суб’екта рынку) або некалькіх суб’ектаў гаспадарання (суб’ектаў рынку) у аднабаковым парадку ўздзейнічаць на агульныя ўмовы абарачэння тавару на таварным рынку.
Улічваючы выкладзенае, указанне РУП «Белмедпрэпараты» тэрыторыі дзеяння кожнага контрагента фактычна прыводзіць да абмежавання канкурэнцыі ў рамках трансгранічных рынкаў, што прадугледжвае немагчымасць контрагента адной дзяржавы-члена канкурыраваць з контрагентам іншай дзяржавы-члена на тэрыторыі адной з дзяржаў-членаў.
У сувязі з гэтым адпаведныя палажэнні кантрактаў (дагавораў, пагадненняў) і дзеянні (бяздзейнасць) РУП «Белмедпрэпараты» па іх замацаванні ў кантрактах (дагаворах, пагадненнях) утрымліваюць у сабе магчымыя прыкметы парушэння пункта 6 артыкула 76 Дагавора, якія выявіліся ў парушэнні забароны ў дачыненні да камерцыйнай арганізацыі на ажыццяўленне каардынацыі эканамічнай дзейнасці суб’ектаў гаспадарання (суб’ектаў рынку) дзяржаў-членаў (далей – каардынацыя) у выпадку, калі такая каардынацыя прыводзіць або можа прывесці да раздзелу таварнага рынку па тэрытарыяльным прынцыпе, аб’ёме продажу або пакупкі тавараў, асартыменце тавараў, што рэалізуюцца, ці складзе прадаўцоў або пакупнікоў (заказчыкаў).
Па выніках разгляду матэрыялаў расследавання, а таксама інфармацыі, прадстаўленай у рамках разгляду справы, у тым ліку па выніках даследавання доказаў і заслухоўвання асоб, якія ўдзельнічаюць у разглядзе справы, заслухоўвання доказаў і тлумачэнняў асоб, якія ўдзельнічаюць у разглядзе справы, адносна доказаў, прадстаўленых іншымі асобамі, якія ўдзельнічаюць у справе, заслухоўвання асоб, якія маюць звесткі аб акалічнасцях справы, што разглядаецца, у рамках мінулых пасяджэнняў камісіі па разглядзе справы ўстаноўлена наступнае.
У адпаведнасці з пунктам 1 артыкула 74 Дагавора агульныя прынцыпы і правілы канкурэнцыі накіраваны на забеспячэнне выяўлення і спынення антыканкурэнтных дзеянняў на тэрыторыях дзяржаў-членаў і дзеянняў, якія аказваюць негатыўны ўплыў на канкурэнцыю на трансгранічных рынках на тэрыторыях 2 і больш дзяржаў-членаў.
Пунктам 6 артыкула 76 Дагавора фізічным асобам, камерцыйным арганізацыям і некамерцыйным арганізацыям дзяржаў-членаў забараняецца ажыццяўляць каардынацыю суб’ектаў гаспадарання (суб’ектаў рынку) у выпадку, калі такая каардынацыя прыводзіць або можа прывесці да любога з указаных у пунктах 3 і 4 артыкула 76 Дагавора наступстваў, якія не могуць быць прызнаны дапушчальнымі ў адпаведнасці з крытэрыямі дапушчальнасці, устаноўленымі Пратаколам.
У адпаведнасці з падпунктам 10 пункта 2 Пратакола пад каардынацыяй разумеецца ўзгадненне дзеянняў суб’ектаў гаспадарання (суб’ектаў рынку) трэцяй асобай, якая не ўваходзіць у адну групу асоб ні з адным з такіх суб’ектаў гаспадарання (суб’ектаў рынку) і не ажыццяўляе дзейнасць на таварным рынку (таварных рынках), на якім ажыццяўляецца ўзгадненне дзеянняў суб’ектаў гаспадарання (суб’ектаў рынку).
Пад канкурэнцыяй у праве Саюза разумеецца спаборнасць суб’ектаў гаспадарання (суб’ектаў рынку), пры якой самастойнымі дзеяннямі кожнага з іх выключаецца або абмяжоўваецца магчымасць кожнага з іх у аднабаковым парадку ўздзейнічаць на агульныя ўмовы абарачэння тавараў на адпаведным таварным рынку (падпункт 8 пункта 2 Пратакола).
У адпаведнасці з пунктам 3 артыкула 76 Дагавора забараняюцца пагадненні паміж суб’ектамі гаспадарання (суб’ектамі рынку) дзяржаў-членаў, якія з’яўляюцца канкурэнтамі і дзейнічаюць на адным таварным рынку, што прыводзяць або могуць прывесці да:
устанаўлення або падтрымання цэн (тарыфаў), скідак, надбавак (даплат), нацэнак;
павышэння, зніжэння або падтрымання цэн на таргах;
раздзелу таварнага рынку па тэрытарыяльным прынцыпе, аб’ёме продажу або пакупкі тавараў, асартыменце тавараў, што рэалізуюцца, ці складзе прадаўцоў або пакупнікоў (заказчыкаў);
скарачэння або спынення вытворчасці тавараў;
адмовы ад заключэння дагавораў з пэўнымі прадаўцамі ці пакупнікамі (заказчыкамі).
Пунктам 4 артыкула 76 Дагавора забараняюцца «вертыкальныя» пагадненні паміж суб’ектамі гаспадарання (суб’ектамі рынку), за выключэннем «вертыкальных» пагадненняў, якія прызнаюцца дапушчальнымі ў адпаведнасці з крытэрыямі дапушчальнасці, устаноўленымі Пратаколам, у выпадку калі:
такія пагадненні прыводзяць або могуць прывесці да ўстанаўлення цаны перапродажу тавару, за выключэннем выпадку, калі прадавец устанаўлівае для пакупніка максімальную цану перапродажу тавару;
такімі пагадненнямі прадугледжана абавязацельства пакупніка не прадаваць тавар суб’екта гаспадарання (суб’екта рынку), які з’яўляецца канкурэнтам прадаўца. Такая забарона не распаўсюджваецца на пагадненні аб арганізацыі пакупніком продажу тавараў пад таварным знакам ці іншым сродкам індывідуалізацыі прадаўца або вытворцы.
Акрамя таго, на падставе пункта 6 артыкула 76 Дагавора дзяржавы-члены маюць права ўстанаўліваць у сваім заканадаўстве забарону на каардынацыю, калі яна прыводзіць або можа прывесці да наступстваў, указаных таксама ў пункце 5 артыкула 76 Дагавора, якія не могуць быць прызнаны дапушчальнымі ў адпаведнасці з крытэрыямі дапушчальнасці, устаноўленымі Пратаколам.
Пунктам 5 артыкула 76 Дагавора забараняюцца іншыя пагадненні паміж суб’ектамі гаспадарання (суб’ектамі рынку), за выключэннем «вертыкальных» пагадненняў, якія прызнаюцца дапушчальнымі ў адпаведнасці з крытэрыямі дапушчальнасці, устаноўленымі Пратаколам, у выпадку калі ўстаноўлена, што такія пагадненні прыводзяць або могуць прывесці да абмежавання канкурэнцыі.
Палажэнні пунктаў 3–6 артыкула 76 Дагавора сведчаць аб тым, што правам Саюза забаронена каардынацыя, якая прыводзіць або можа прывесці да наступлення негатыўных для канкурэнцыі наступстваў, аналагічных наступствам пагадненняў, забароненых у адпаведнасці з пунктамі 3 і 4 артыкула 76 Дагавора (пагадненняў паміж канкурэнтамі і «вертыкальных» пагадненняў).
Такім чынам, у дачыненні да ажыццяўлення забароненай каардынацыі можна зрабіць наступныя вывады:
каардынацыя ажыццяўляецца трэцяй асобай, у якасці якой можа выступаць фізічная асоба, камерцыйная або некамерцыйная арганізацыя (далей – каардынатар);
каардынатар не ўваходзіць у адну групу асоб ні з адным з суб’ектаў гаспадарання (суб’ектаў рынку), дзеянні якіх узгадняюцца, і не ажыццяўляе дзейнасць на тым таварным рынку (таварных рынках), на якім ажыццяўляецца каардынацыя;
дзеянні каардынатара накіраваны на каардынацыю ў дачыненні як мінімум да 2 суб’ектаў гаспадарання (суб’ектаў рынку) дзяржаў-членаў;
каардынацыя выражаецца ў мэтанакіраваным уздзеянні каардынатара на суб’ектаў гаспадарання (суб’ектаў рынку) з мэтай фарміравання ў іх пэўнай мадэлі паводзін і аказання ўплыву на канкурэнцыю на таварным рынку.
Аналагічная пазіцыя і вывады ўтрымліваюцца ў кансультатыўных заключэннях Суда Саюза ад 4 красавіка 2017 г. і ад 17 снежня 2018 г.
У сваю чаргу, з матэрыялаў справы вынікае, што:
РУП «Белмедпрэпараты» ў рамках пераддагаворнай і дагаворнай работы ўсклала на контрагентаў абавязацельствы аб выкананні ўмоў аб нявыхадзе за межы тэрыторыі дзейнасці на таварным рынку адпаведнай дзяржавы-члена, рэзідэнтам якой з’яўляецца контрагент;
РУП «Белмедпрэпараты» прадугледзела наяўнасць забароны на ажыццяўленне дзейнасці контрагента за межамі тэрыторыі адпаведнай дзяржавы-члена;
РУП «Белмедпрэпараты», з’яўляючыся вытворцам адпаведнага лекавага прэпарату і маючы ў тым ліку спецыяльнае абсталяванне для яго вытворчасці і ўпакоўкі ў рамках тэхналагічнага працэсу (нанясення маркіроўкі і выканання іншых патрабаванняў заканадаўства дзяржавы-члена), можа вызначаць аб’ём лекавага прэпарату «Гепарын натрыю», які рэалізуецца, для адпаведнай дзяржавы-члена;
РУП «Белмедпрэпараты» вызначала тэрыторыю дзейнасці пры дапамозе ўказання звестак аб ёй у кантрактах (дагаворах, пагадненнях) да іх падпісання;
іншыя адказчыкі атрымлівалі праекты кантрактаў (дагавораў, пагадненняў) з указаннем тэрыторыі дзейнасці і ў далейшым у аднабаковым парадку яе змяніць не маглі;
РУП «Белмедпрэпараты» з’яўляецца камерцыйнай арганізацыяй, якая вырабляе і ўводзіць у грамадзянскі абарот адпаведны тавар, у дачыненні да якога мае гарантыі абароны правоў інтэлектуальнай уласнасці, у тым ліку рэалізуе яго пад сваім фірменным найменнем (таварным знакам), што перашкаджае іншым удзельнікам рынку вырабляць гэты тавар і ўводзіць яго ў грамадзянскі абарот, пры гэтым у дачыненні да сваіх контрагентаў яно з’яўляецца трэцяй асобай, камерцыйнай арганізацыяй;
РУП «Белмедпрэпараты» не ўваходзіць у адну групу асоб ні з адным з суб’ектаў гаспадарання (суб’ектаў рынку), дзеянні якіх узгадняюцца, і не ажыццяўляе наступную рэалізацыю на таварным рынку (таварных рынках), на якім ажыццяўляецца забароненая каардынацыя;
РУП «Белмедпрэпараты» накіравала свае дзеянні на каардынацыю больш чым 2 суб’ектаў гаспадарання (суб’ектаў рынку) дзяржаў-членаў, што мяркуе (у тым ліку на этапе пераддагаворнай работы) ускладанне на контрагентаў тэрытарыяльных абмежаванняў дзейнасці пры адсутнасці іх згоды на гэта;
РУП «Белмедпрэпараты» мэтанакіравана ўздзейнічала на контрагентаў з мэтай фарміравання ў іх пэўнай мадэлі паводзін і аказвала ўплыў на канкурэнцыю на адпаведным таварным рынку, што выяўлялася ў выключэнні канкурэнцыі паміж суб’ектамі гаспадарання (суб’ектамі рынку) на таварных рынках дзяржаў-членаў;
РУП «Белмедпрэпараты» магло вызначаць аб’ём лекавага прэпарату «Гепарын натрыю», які рэалізуецца з мэтай абарачэння на рынку адпаведнай дзяржавы-члена, чым магло аказваць уздзеянне на канкурэнцыю на таварным рынку гэтай дзяржавы-члена.
У рамках разгляду справы прадстаўнікі РУП «Белмедпрэпараты» паведамілі наступнае:
лекавы прэпарат «Гепарын натрыю», выраблены для спажыўца адной дзяржавы-члена ў адпаведнасці з нарматыўна-тэхнічнай дакументацыяй гэтай дзяржавы-члена, адрознай ад нарматыўна-тэхнічнай дакументацыі Рэспублікі Беларусь, рэалізуецца (уключаючы вываз за межы Рэспублікі Беларусь) у адпаведнай дзяржаве-члене, што абумоўлівае яго абарачэнне, абмежаванае тэрыторыяй гэтай дзяржавы-члена;
выпуск лекавага прэпарату «Гепарын натрыю» на фармацэўтычны рынак той або іншай дзяржавы ажыццяўляецца толькі ў рамках зацверджанага (узгодненага) рэгулятарнымі органамі пераліку дакументаў (патрабаванні да ўпаковачных матэрыялаў, інструкцыі па медыцынскім прымяненні, кантролю якасці ўтрымліваюцца ў адпаведным нарматыўным дакуменце), у іншым выпадку ўказаная прадукцыя не пройдзе сертыфікацыю і будзе расцэнена як фальсіфікат. Наяўнасць адрозненняў у зацверджанай дакументацыі тлумачыцца тым, што рэгістрацыя лекавага прэпарату «Гепарын натрыю» ажыццяўлялася да заснавання Саюза і ўступлення ў сілу Рашэння Савета Еўразійскай эканамічнай камісіі ад 3 лістапада 2016 г. № 78 «Аб Правілах рэгістрацыі і экспертызы лекавых сродкаў для медыцынскага прымянення» і можа дзейнічаць да 31 снежня 2025 г. на падставе патрабаванняў, якія прад’яўляюцца да рэгістрацыйнага дасье заканадаўства дзяржавы рэгістрацыі (у тым ліку фармакапеі) і актаў мясцовых рэгулятарных органаў. Пасля 2016 года лекавы прэпарат «Гепарын натрыю» вытворчасці РУП «Белмедпрэпараты» ў дзяржавах-членах не рэгістраваўся;
вытворчасць лекавага прэпарату «Гепарын натрыю» РУП «Белмедпрэпараты» ажыццяўляецца з улікам гарызонту планавання на год з нязначнымі карэкціроўкамі ў рамках спецыфікацый па кварталах. З улікам абмежавальных вытворчых магутнасцей па выпуску запатрабаваных як на экспартных рынках, так і на ўнутраным рынку тавараў, да якіх адносіцца ў тым ліку лекавы прэпарат «Гепарын натрыю», пералік указаных лекавых прэпаратаў ажыццяўляецца ў рамках квартальных спецыфікацый. РУП «Белмедпрэпараты» можа прыняць да выканання ўзгоднены аб’ём прадукцыі па заяўцы патэнцыяльнага пакупніка не раней чым праз 90 каляндарных дзён пры адсутнасці адпаведнага закантрактаванага аб’ёму па раней заключаных дагаворах і, адпаведна, пры наяўнасці свабодных вытворчых магутнасцей;
падставай для заключэння дагавора ў дачыненні да пастаўкі (рэалізацыі) лекавых прэпаратаў (у тым ліку лекавага прэпарату «Гепарын натрыю») з’яўляецца прыняцце рашэння генеральным дырэктарам РУП «Белмедпрэпараты» (ці іншай асобай, упаўнаважанай на падпісанне дагавора) аб эканамічнай мэтазгоднасці пастаўкі прадукцыі з улікам кан’юнктуры, якая склалася на рынку, пасля аналізу афіцыйнага звароту і (або) заяўкі (пры наяўнасці) пакупніка, накіраваных у пісьмовай форме;
па стане на 30 жніўня 2021 г. РУП «Белмедпрэпараты» не мае кантрактаў (дагавораў, пагадненняў) на пастаўку лекавага прэпарату «Гепарын натрыю», заключаных са спажыўцамі дзяржаў-членаў;
лекавы прэпарат «Гепарын натрыю» рэалізуецца па дагаворы пастаўкі (дыстрыб’юцыі), у адпаведнасці з якім пакупнік абавязваецца ажыццяўляць увоз прадукцыі на тэрыторыю продажу, транспарціроўку, захоўванне, рэалізацыю і іншыя дзеянні, звязаныя з увядзеннем прадукцыі ў грамадзянскі абарот на тэрыторыі продажу, у адпаведнасці з заканадаўствам дзяржавы-члена;
па саставе лекавы прэпарат «Гепарын натрыю» ідэнтычны для ўсіх рэгіёнаў, аднак можа адрознівацца вытворца дзейнага рэчыва. У прыватнасці, у Рэспубліцы Арменія і Рэспубліцы Беларусь не прадугледжана магчымасць выкарыстання дзейнага рэчыва вытворчасці Gland Pharma Ltd (Індыя) і Yino Pharma Limited (Кітай);
іншыя доказы і пазіцыі, даследаваныя камісіяй па разглядзе справы і далучаныя да матэрыялаў справы.
Указаныя доказы РУП «Белмедпрэпараты» не могуць быць узяты пад увагу ў сувязі з тым, што:
правам Саюза не прадугледжана наяўнасць абавязацельстваў па ўключэнні тэрыторыі рэалізацыі і ажыццяўлення іншай дзейнасці ў межах вызначаных тэрыторый на трансгранічных рынках лекавых прэпаратаў у рамках Саюза і абавязацельстваў па ўключэнні ўказаных умоў у кантракты (дагаворы, пагадненні);
наяўнасць або адсутнасць рэгістрацыйнага пасведчання, якое атрымана ў адпаведнасці з правам Саюза і пацвярджае рэгістрацыю, не з’яўляецца падставай для ўключэння тэрытарыяльных абмежаванняў у кантракты (дагаворы, пагадненні);
наяўнасць асноватворнага прынцыпу свабоды дагавора мяркуе прымяненне яго бакамі свабоды вырашэння (за выключэннем умоў, забароненых правам Саюза) у адпаведнасці з заканадаўствам дзяржавы-члена;
наяўнасць адзінай эканамічнай прасторы ў рамках Саюза мяркуе адсутнасць магчымасці абмежавання і тэрытарыяльнай сегментацыі трансгранічных рынкаў у рамках Саюза, за выключэннем выпадкаў, прадугледжаных правам Саюза, якія не былі ўстаноўлены ў ходзе разгляду справы.
Важна адзначыць, што РУП «Белмедпрэпараты» ў дачыненні да сваіх контрагентаў выступае ў ролі моцнага боку дагавору, які мае магчымасць аказваць уздзеянне на сваіх контрагентаў як на этапе пераддагаворнай работы, так і ў далейшым. Улічваючы немагчымасць абарачэння на рынку тавару вытворчасці РУП «Белмедпрэпараты» пры адсутнасці магчымасці яго набыцця, контрагент вымушаны пагаджацца на прапанаваныя яму ўмовы, у сувязі з чым губляць сваю самастойнасць як роўнага боку дагаворных адносін, праз што ўказаныя дзеянні РУП «Белмедпрэпараты» прыводзяць да забароненай каардынацыі, а не ўказваюць на наяўнасць забароненых дамоўленасцей.
Прадстаўнікамі РУП «Белмедпрэпараты», іншымі адказчыкамі, органамі дзяржаўнай улады дзяржаў-членаў, у кампетэнцыю якіх уваходзяць рэалізацыя і (або) правядзенне канкурэнтнай (антыманапольнай) палітыкі, і іншымі асобамі прадстаўлены ў пісьмовай форме пазіцыі, што далучаны да матэрыялаў справы і ўлічаны. Адказчыкамі факт парушэння агульных правіл канкурэнцыі не прызнаны, аб чым імі прадстаўлены ў пісьмовай форме пазіцыі, што далучаны да матэрыялаў справы.
У рамках прадстаўленых тлумачэнняў адказчыкаў (за выключэннем РУП «Белмедпрэпараты») растлумачана, што ўказаныя абмежаванні імі атрыманы пры ажыццяўленні пераддагаворнай работы ў рамках прадстаўленага РУП «Белмедпрэпараты» праекта кантракта (дагавора, пагаднення) і ў іх адсутнічала магчымасць яго змянення.
У перыяд меркаванага ажыццяўлення забароненай каардынацыі згодна з матэрыяламі справы службовымі асобамі, якія ажыццяўлялі ад асобы РУП «Белмедпрэпараты» гэту дзейнасць у дачыненні да контрагентаў, з’яўляліся:
генеральны дырэктар РУП «Белмедпрэпараты» Бяляеў С.А.;
службовыя асобы, якія ажыццяўлялі функцыю аднаасобнага выканаўчага органа РУП «Белмедпрэпараты», Шараеў М.М., Маркевіч С.А., Кахавец П.І.;
службовая асоба РУП «Белмедпрэпараты» Белы К.І.;
службовыя асобы, якія займалі пасаду намесніка генеральнага дырэктара па камерцыйных пытаннях РУП «Белмедпрэпараты», Кардымонаў М.Н. і Якубіцкая В.А.
Дзеянні (бяздзейнасць) службовай асобы Бяляева С.А. у перыяд з 1 чэрвеня 2020 г. (загад Міністэрства аховы здароўя Рэспублікі Беларусь аб прызначэнні на пасаду генеральнага дырэктара РУП «Белмедпрэпараты» ад 17 мая 2020 г. № 147-л) па цяперашні час, які з’яўляецца генеральным дырэктарам РУП «Белмедпрэпараты», выявіліся ў тым, што ў адпаведнасці з устаноўчымі (статутнымі) дакументамі РУП «Белмедпрэпараты» ў перыяд парушэння ён меў магчымасць для выканання палажэнняў права Саюза ў сферы антыманапольнага рэгулявання і спынення каардынацыі, аднак не прыняў неабходных і дастатковых мер па іх выкананні, у сувязі з чым можна зрабіць вывад, што Бяляеў С.А. ажыццявіў дзеянні (бяздзейнасць), забароненыя пунктам 6 артыкулы 76 Дагавора.
У рамках разгляду справы Бяляеву С.А. забяспечана магчымасць рэалізацыі ўсіх правоў, прадугледжаных пунктам 13 Парадку разгляду справы. Акрамя таго, у яго запытаны тлумачэнні па справе, а таксама пазіцыя аб згодзе або нязгодзе з парушэннем артыкула 76 Дагавора.
Ацаніўшы сабраныя па справе доказы, камісія па разглядзе справы мяркуе, што віна Бяляева С.А. знайшла пацвярджэнне, а яго дзеянні (бяздзейнасць) правільна кваліфікаваны паводле пункта 6 артыкула 76 Дагавора.
Дзеянні (бяздзейнасць) службовай асобы Шараева М.М. у перыяд з 30 кастрычніка 2019 г. (загад Міністэрства аховы здароўя Рэспублікі Беларусь аб прызначэнні на пасаду генеральнага дырэктара РУП «Белмедпрэпараты» ад 29 кастрычніка 2019 г. № 438-л) па 31 мая 2020 г. (загад Міністэрства аховы здароўя Рэспублікі Беларусь аб вызваленні ад пасады ад 17 мая 2020 г. № 147-л), які з’яўляўся генеральным дырэктарам РУП «Белмедпрэпараты», выявіліся ў тым, што ў адпаведнасці з устаноўчымі (статутнымі) дакументамі РУП «Белмедпрэпараты» ў перыяд парушэння ён меў магчымасць для выканання палажэнняў права Саюза ў сферы антыманапольнага рэгулявання і спынення каардынацыі, аднак не прыняў неабходных і дастатковых мер па іх выкананні, у сувязі з чым можна зрабіць вывад, што Шараеў М.М. ажыццявіў дзеянні (бяздзейнасць), забароненыя пунктам 6 артыкула 76 Дагавора.
У рамках разгляду справы Шараеву М.М. забяспечана магчымасць рэалізацыі ўсіх правоў, прадугледжаных пунктам 13 Парадку разгляду справы. Акрамя таго, у яго запытаны тлумачэнні па справе, а таксама пазіцыя аб згодзе або нязгодзе з парушэннем артыкула 76 Дагавора.
Ацаніўшы сабраныя па справе доказы, камісія па разглядзе справы мяркуе, што віна Шараева М.М. знайшла пацвярджэнне, а яго дзеянні (бяздзейнасць) правільна кваліфікаваны паводле пункта 6 артыкула 76 Дагавора.
Дзеянні (бяздзейнасць) службовай асобы Белага К.І. у перыяд з 4 мая 2019 г. (загад Міністэрства аховы здароўя Рэспублікі Беларусь аб прызначэнні на пасаду генеральнага дырэктара РУП «Белмедпрэпараты» ад 2 мая 2019 г. № 168-л) па 29 кастрычніка 2019 г. (загад Міністэрства аховы здароўя Рэспублікі Беларусь аб вызваленні ад пасады ад 29 кастрычніка 2019 г. № 438-л), які з’яўляўся генеральным дырэктарам РУП «Белмедпрэпараты», выявіліся ў тым, што ў адпаведнасці з устаноўчымі (статутнымі) дакументамі РУП «Белмедпрэпараты» ў перыяд парушэння ён меў магчымасць для выканання палажэнняў права Саюза ў сферы антыманапольнага рэгулявання і спынення каардынацыі, аднак не прыняў неабходных і дастатковых мер па іх выкананні, у сувязі з чым можна зрабіць вывад, што Белы К.І. ажыццявіў дзеянні (бяздзейнасць), забароненыя пунктам 6 артыкула 76 Дагавора.
У рамках разгляду справы Беламу К.І. забяспечана магчымасць рэалізацыі ўсіх правоў, прадугледжаных пунктам 13 Парадку разгляду справы. Акрамя таго, у яго запытаны тлумачэнні па справе, а таксама пазіцыя аб згодзе або нязгодзе з парушэннем артыкула 76 Дагавора.
Ацаніўшы сабраныя па справе доказы, камісія па разглядзе справы мяркуе, што віна Белага К.І. знайшла пацвярджэнне, а яго дзеянні (бяздзейнасць) правільна кваліфікаваны паводле пункта 6 артыкула 76 Дагавора.
Дзеянні (бяздзейнасць) службовай асобы Кахаўца П.І. у перыяд з 11 чэрвеня 2015 г. (загад Дэпартамента фармацэўтычнай прамысловасці Міністэрства аховы здароўя Рэспублікі Беларусь аб прызначэнні на пасаду генеральнага дырэктара РУП «Белмедпрэпараты» ад 8 чэрвеня 2015 г. № 16-к) па 13 снежня 2018 г. (загад Міністэрства аховы здароўя Рэспублікі Беларусь аб вызваленні ад пасады ад 13 снежня 2018 г. № 572-л), які з’яўляўся генеральным дырэктарам РУП «Белмедпрэпараты», выявіліся ў тым, што ў адпаведнасці з устаноўчымі (статутнымі) дакументамі РУП «Белмедпрэпараты» ў перыяд парушэння ён меў магчымасць для выканання палажэнняў права Саюза ў сферы антыманапольнага рэгулявання і спынення каардынацыі, аднак не прыняў неабходных і дастатковых мер па іх выкананні, у сувязі з чым можна зрабіць вывад, што Кахавец П.І. ажыццявіў дзеянні (бяздзейнасць), забароненыя пунктам 6 артыкула 76 Дагавора.
У рамках разгляду справы Кахаўцу П.І. забяспечана магчымасць рэалізацыі ўсіх правоў, прадугледжаных пунктам 13 Парадку разгляду справы. Акрамя таго, у яго запытаны тлумачэнні па справе, а таксама пазіцыя аб згодзе або нязгодзе з парушэннем артыкула 76 Дагавора.
Ацаніўшы сабраныя па справе доказы, камісія па разглядзе справы мяркуе, што віна Кахаўца П.І. знайшла пацвярджэнне, а яго дзеянні (бяздзейнасць) правільна кваліфікаваны паводле пункта 6 артыкула 76 Дагавора.
Дзеянні (бяздзейнасць) службовай асобы Маркевіча С.А. у перыяд з 16 чэрвеня 2017 г. (загад РУП «Белмедпрэпараты» ад 16 чэрвеня 2017 г. № 572-л) па 31 ліпеня 2020 г. (загад РУП «Белмедпрэпараты» ад 30 чэрвеня 2020 г. № 355-к), які займаў пасаду начальніка кіравання закупак і лагістыкі РУП «Белмедпрэпараты», у перыяд з 13 сакавіка 2018 г. па 11 красавіка 2018 г. часова пераведзенага на пасаду намесніка генеральнага дырэктара РУП «Белмедпрэпараты» па камерцыйных пытаннях, выявіліся ў тым, што, з’яўляючыся службовай асобай РУП «Белмедпрэпараты» ў адпаведнасці з устаноўчымі (статутнымі) дакументамі, службовымі інструкцыямі РУП «Белмедпрэпараты» і працоўным дагаворам, у перыяд парушэння ён меў магчымасць для выканання палажэнняў права Саюза ў сферы антыманапольнага рэгулявання і спынення каардынацыі, аднак не прыняў неабходных і дастатковых мер па іх выкананні, у сувязі з чым можна зрабіць вывад, што Маркевіч С.А. ажыццявіў дзеянні (бяздзейнасць), забароненыя пунктам 6 артыкула 76 Дагавора.
У рамках разгляду справы Маркевічу С.А. забяспечана магчымасць рэалізацыі ўсіх правоў, прадугледжаных пунктам 13 Парадку разгляду справы. Акрамя таго, у яго запытаны тлумачэнні па справе, а таксама пазіцыя аб згодзе або нязгодзе з парушэннем артыкула 76 Дагавора.
Ацаніўшы сабраныя па справе доказы, камісія па разглядзе справы мяркуе, што віна Маркевіча С.А. знайшла пацвярджэнне, а яго дзеянні (бяздзейнасць) правільна кваліфікаваны паводле пункта 6 артыкула 76 Дагавора.
Дзеянні (бяздзейнасць) службовай асобы Кардымонава М.Н. у перыяд з 22 кастрычніка 2018 г. (загад РУП «Белмедпрэпараты» ад 22 кастрычніка 2018 г. № 668-к) па 24 студзеня 2019 г. (загад РУП «Белмедпрэпараты» ад 24 студзеня 2019 г. № 45-к), які займаў пасаду намесніка генеральнага дырэктара РУП «Белмедпрэпараты» па камерцыйных пытаннях, выявіліся ў тым, што, з’яўляючыся службовай асобай РУП «Белмедпрэпараты» ў адпаведнасці з устаноўчымі (статутнымі) дакументамі, службовымі інструкцыямі РУП «Белмедпрэпараты» і працоўным дагаворам, у перыяд парушэння ён меў магчымасць для выканання палажэнняў права Саюза ў сферы антыманапольнага рэгулявання і спынення каардынацыі, аднак не прыняў неабходных і дастатковых мер па іх выкананні, у сувязі з чым можна зрабіць вывад, што Кардымонаў М.Н. ажыццявіў дзеянні (бяздзейнасць), забароненыя пунктам 6 артыкула 76 Дагавора.
У рамках разгляду справы Кардымонаву М.Н. забяспечана магчымасць рэалізацыі ўсіх правоў, прадугледжаных пунктам 13 Парадку разгляду справы. Акрамя таго, у яго запытаны тлумачэнні па справе, а таксама пазіцыя аб згодзе або нязгодзе з парушэннем артыкула 76 Дагавора.
Ацаніўшы сабраныя па справе доказы, камісія па разглядзе справы мяркуе, што віна Кардымонава М.Н. знайшла пацвярджэнне, а яго дзеянні (бяздзейнасць) правільна кваліфікаваны паводле пункта 6 артыкула 76 Дагавора.
Дзеянні (бяздзейнасць) службовай асобы Якубіцкай В.А. у перыяд з 12 жніўня 2015 г. (загад РУП «Белмедпрэпараты» ад 18 жніўня 2015 г. № 650-к) па 2 лютага 2018 г. (загад РУП «Белмедпрэпараты» ад 2 лютага 2018 г. № 72-к), якая займала пасаду намесніка генеральнага дырэктара РУП «Белмедпрэпараты» па камерцыйных пытаннях, выявіліся ў тым, што, з’яўляючыся службовай асобай РУП «Белмедпрэпараты» ў адпаведнасці з устаноўчымі (статутнымі) дакументамі, службовымі інструкцыямі РУП «Белмедпрэпараты» і працоўным дагаворам, у перыяд парушэння яна мела магчымасць для выканання палажэнняў права Саюза ў сферы антыманапольнага рэгулявання і спынення каардынацыі, аднак не прыняла неабходных і дастатковых мер па іх выкананні, у сувязі з чым можна зрабіць вывад, што Якубіцкая В.А. ажыццявіла дзеянні (бяздзейнасць), забароненыя пунктам 6 артыкула 76 Дагавора.
У рамках разгляду справы Якубіцкай В.А. забяспечана магчымасць рэалізацыі ўсіх правоў, прадугледжаных пунктам 13 Парадку разгляду справы. Акрамя таго, у яе запытаны тлумачэнні па справе, а таксама пазіцыя аб згодзе або нязгодзе з парушэннем артыкула 76 Дагавора.
Ацаніўшы сабраныя па справе доказы, камісія па разглядзе справы мяркуе, што віна Якубіцкай В.А. знайшла пацвярджэнне, а яе дзеянні (бяздзейнасць) правільна кваліфікаваны паводле пункта 6 артыкула 76 Дагавора.
Указаныя службовыя асобы РУП «Белмедпрэпараты» пазіцыю аб згодзе або нязгодзе з парушэннем артыкула 76 Дагавора ў Камісію не прадставілі.
Разам з тым Калегія Суда Еўразійскага эканамічнага саюза вынесла Рашэнне ад 15 чэрвеня 2023 г. (пісьмо ад 16 чэрвеня 2023 г. увах. № 10760), па выніках разгляду якога Камісія выдала РУП «Белмедпрэпараты» папярэджанне аб неабходнасці спынення дзеянняў (бяздзейнасці), што ўтрымліваюць прыкметы парушэння агульных правіл канкурэнцыі, і (або) аб ліквідацыі прычын і ўмоў, якія садзейнічалі ўзнікненню прыкмет такога парушэння, і аб прыняцці мер па ліквідацыі наступстваў такіх дзеянняў (бяздзейнасці) ад 7 верасня 2023 года № 4-папярэдж.
10 кастрычніка 2023 г. РУП «Белмедпрэпараты» паведаміла Камісіі (пісьмо ад 10 кастрычніка 2023 г. увах. № 17759) аб выкананні ўказанага папярэджання з прыкладаннем пацвярджальных дакументаў.
У сваю чаргу, Камісія па выніках праверкі дакладнасці і дастатковасці прадстаўленай РУП «Белмедпрэпараты» інфармацыі лічыць гэта папярэджанне выкананым у поўным аб’ёме.

